**PIEGĀDES LĪGUMS**

Daugavpilī, 2016.gada 19.decembrī

**Daugavpils pilsētas pašvaldības iestāde “Latviešu kultūras centrs”**, reģistrācijas Nr.90000077556, Rīgas iela 22A, Daugavpils, (turpmāk – PASŪTĪTĀJS), tās vadītājas **Regīnas Osmanes** personā, kura rīkojas uz Nolikuma pamata, no vienas puses, un

**SIA “MUZ PRO”,** reģistrācijas numurs 41503052039, juridiskā adrese Rīgas iela 66-1A, Daugavpils, LV-5401, valdes priekšsēdētāja Andra Gauka personā, kurš rīkojas uz Statūtu pamata ar tiesībām pārstāvēt kapitālsabiedrību atsevišķi, (turpmāk – Piegādātājs), no otras puses, abas kopā/atsevišķi turpmāk Puses/Puse, pastāvot pilnīgai vienprātībai, bez viltus, maldiem un spaidiem,

ņemot vērā Daugavpils pilsētas domes Iepirkumu komisijas 2016.gada 16.decembra lēmumu (prot.Nr.4) iepirkumā „Akustiskās sistēmas iegāde Latviešu kultūras centra vajadzībām”, DPD 2016/211, noslēdza šāda satura līgumu:

**I. Līguma priekšmets**

1. Pasūtītājs uzdod, bet Piegādātājs apņemas piegādāt un uzstādīt **akustisko sistēmu** (turpmāk – Sistēma) un veikt personāla apmācību, atbilstoši Piegādātāja konkursam iesniegtajam tehniskajam piedāvājumam (pielikumā), kas ir šī Līguma neatņemamas sastāvdaļas (turpmāk arī Pasūtījums).
2. Piegādātājs piegādā un uzstāda Sistēmu Latviešu kultūras centrā, Rīgas ielā 22a, Daugavpilī.
3. Piegādātājs apņemas izpildīt Pasūtījumu **triju** **mēnešu laikā** no līguma spēkā stāšanās dienas.

**II. Piegādātāja pienākumi**

1. Piegādāt un uzstādīt Sistēmu saskaņā ar Līgumu un pēc Sistēmas uzstādīšanas iesniegt Pasūtītājam parakstīšanai Pasūtījuma nodošanas – pieņemšanas aktu un apmaksas dokumentus.
2. Piegādāt Sistēmu atbilstoši Līguma pielikumā norādītajam apjomam, kvalitātes prasībām un aprakstam.
3. Piegādāt un uzstādīt Sistēmu Līguma 2.punktā noteiktajā adresē Pasūtītāja atbildīgās personas norādītajā vietā. Transportēšanas un glabāšanas laikā Sistēmas iekārtām jābūt iepakotām, lai tās pasargātu no vizuālo defektu rašanās.
4. Saskaņot Sistēmas piegādes un uzstādīšanas laiku ar Līgumā norādīto Pasūtītāja atbildīgo personu ne vēlāk kā divas darba dienas pirms Sistēmas piegādes.
5. Sistēmas uzstādīšanas laikā ievērot drošības tehnikas, ugunsdrošības, darba drošības, veselības un apkārtējās vides aizsardzības normatīvos aktus, kā arī citus Latvijas Republikā spēkā esošos normatīvos aktus, kā arī Pasūtītājaatbildīgā darbinieka norādījumus.
6. Nodrošināt, lai Sistēmas uzstādīšanas laikā netiktu bojāts Pasūtītājaīpašums.
7. Pēc sistēmas uzstādīšanas veikt Pasūtītāja personāla apmācību.

**III. Pasūtītāja pienākumi**

1. Veikt samaksu par kvalitatīvi piegādāto un uzstādīto Sistēmu saskaņā ar Līguma noteikumiem.
2. Līgumā noteiktajā kārtībā pieņemt Piegādātāja piegādāto un uzstādīto Sistēmu un parakstīt Pasūtījuma nodošanas – pieņemšanas aktu un apmaksas dokumentus, ja piegādātā Sistēma un tās kvalitāte atbilst Līguma specifikācijai.

**IV. Līguma summa un norēķinu kārtība**

1. Līguma summa ir **EUR 27 098,00 (divdesmit septiņi tūkstoši deviņdesmit astoņi euro 00 centi)**, pievienotās vērtības nodoklis (PVN 21%) sastāda EUR 5 690,58 (pieci tūkstoši seši simti deviņdesmit euro 58 centi), kopā ar PVN **EUR 32 788,58 (trīsdesmit divi tūkstoši septiņi simti astoņdesmit astoņi euro 58 centi).**
2. Pasūtītājs veic līguma summas samaksu **15 (piecpadsmit) dienu laikā** no kvalitatīvi izpildīta Pasūtījuma nodošanas – pieņemšanas akta parakstīšanas. Maksājums tiek izpildīts pamatojoties uz Piegādātāja izsniegtu rēķinu. Priekšapmaksa nav paredzēta.
3. Samaksu Pasūtītājs veic, pārskaitot līgumcenu Piegādātāja rēķinā norādītajā bankas norēķinu kontā. Par samaksas dienu uzskatāma diena, kurā Pasūtītājs veicis bankas pārskaitījumu.
4. Piegādātājs, sagatavojot rēķinu, iekļauj tajā informāciju ar pasūtījuma pilnu nosaukumu un numuru, kā arī Līguma numuru un noslēgšanas datumu. Ja Piegādātājs nav iekļāvis šajā Līguma punktā noteikto informāciju rēķinā, Pasūtītājs ir tiesības prasīt Piegādātājam veikt atbilstošas korekcijas rēķinā.

**V. Pasūtījuma pieņemšanas kārtība un pretenzijas**

1. Pēc Pasūtījuma pilnīgas izpildes, Piegādātājs divu dienu laikā iesniedz Pasūtītājamparakstītu Pasūtījuma nodošanas-pieņemšanas aktu un apmaksas dokumentus.
2. pasūtītājs piecu darba dienu laikā pēc Pasūtījuma nodošanas-pieņemšanas akta saņemšanas pārbauda uzstādītās Sistēmas atbilstību Līguma noteikumiem un pieņem Pasūtījumu, parakstot Pasūtījuma nodošanas-pieņemšanas aktu, vai iesniedz Piegādātājam motivētu atteikumu pieņemt izpildīto Pasūtījumu.
3. Pasūtītāja motivēta atteikuma gadījumā, Piegādātājs ar saviem spēkiem un par saviem līdzekļiem novērš trūkumus un defektus, ja tie radušies Piegādātāja vainas dēļ, veic atsevišķu Sistēmas iekārtu nomaiņu, ja tās neatbilst Līguma specifikācijai, vai tām ir neatbilstoša kvalitāte. Pēc trūkumu novēršanas Piegādātājs atkārtoti iesniedz Pasūtītājam Pasūtījuma nodošanas-pieņemšanas aktu. Pasūtītājs atkārtotu Sistēmas pieņemšanu veic Līgumā noteiktajā kārtībā.
4. Pasūtījuma izpildes diena ir diena, kad Sistēma ir uzstādīta un Piegādātājs iesniedzis Pasūtītājam nodošanas – pieņemšanas aktu, ja Pasūtītājs, pieņēmis Sistēmu Līgumā noteiktajā kārtībā.
5. Sistēma pāriet Pasūtītāja īpašumā ar dienu, kad Piegādātājs to ir piegādājis un uzstādījis un Pasūtītājs veicis pilnu līgumcenas samaksu.

**VI. Garantija**

1. Piegādātājs garantē sistēmas kvalitāti **36 (trīsdesmit sešu) mēnešu** laikā no Pasūtījuma nodošanas – pieņemšanas akta parakstīšanas dienas. Garantijas laikā Piegādātājs veic Sistēmas vai Sistēmas iekārtu atsevišķu daļu nomaiņu vai bezmaksas remontu, ja bojājums nav radies Pasūtītāja vai trešo personu vainas dēļ.
2. Piegādātājam garantijas laikā iekārtu bojājuma gadījumā **24 (divdesmit četru) stundu** laikā ir jānodrošina speciālista ierašanās objektā, kas novērš bojājumus vai apmaiņu pret jaunu, kā arī defekta novēršanas laikā vai attiecīgi bojātās iekārtas apmaiņas laikā Piegādātājs bojāto iekārtu bez maksas aizstāj ar analogu iekārtu. Par nepieciešamību veikt garantijas remontu Pasūtītājs paziņo Piegādātājam pa telefonu, e-pastu vai faksu. Paziņojumu pieteikšanai un garantijas remonta veikšanai tiek noteikts šāds darba laiks – darba dienās no plkst. 8:00 līdz 17:00. Piegādātāja speciālists ierodas Sistēmas ekspluatācijas vietā un veic bojājumu diagnostiku darba laikā.
3. Piegādātājs neatbild par iespējamiem Sistēmas defektiem, kas radušies garantijas laikā Pasūtītāja vai trešo personu vainas dēļ.

**VII. Pušu atbildība**

1. Ja Piegādātājs nokavējis Līgumā noteikto piegādes termiņu, Pasūtītājam ir tiesības pieprasīt Piegādātājam līgumsodu 0,5 % (nulle komats piecu procentu) apmērā par katru turpmāk nokavēto dienu no kopējās līgumcenas, bet ne vairāk kā 10% (desmit procentus) no kopējās līgumcenas.
2. Ja Piegādātājs vienpusēji atkāpjas no līguma izpildes, tad maksā vienreizēju līgumsodu par līguma neizpildi kopumā EUR 3 000,00 (trīs tūkstoši *euro* un 00 centi) apmērā.
3. Ja Pasūtītājs aprēķinājis līgumsodu, Pasūtītājam ir tiesības ieturēt līgumsodu no Piegādātājam maksājamās summas vai piedāvājuma nodrošinājuma, rakstiski paziņojot par to Piegādātājam.
4. Ja Pasūtītājs nokavējis Līgumā noteikto maksājumu termiņu, Piegādātājam ir tiesības pieprasīt Pasūtītājam samaksāt nokavējuma procentus 0,2% (nulle komats divu procentu) apmērā no nokavētā maksājuma summas par katru nokavēto dienu, bet ne vairāk kā 10% (desmit procentus) no nokavētā maksājuma summas.
5. Puses ir atbildīgas par Līgumā noteikto saistību neizpildi, kā arī par zaudējumiem, ko tās Līguma izpildes gaitā savas vainas dēļ radījušas otrai Pusei.
6. Līgumsoda samaksa neatbrīvo Puses no Līguma izpildes pienākuma, tai skaitā neatbrīvo Piegādātāju no pienākuma novērst Preces neatbilstības un nepilnības, izņemot gadījumu, ja Izpildītājs vienpusēji atkāpjas no līguma izpildes samaksājot līgumsodu.

**VIII. Līguma nodrošinājums**

1. Piegādātājs **5 (piecu)** dienu laikā no Līguma noslēgšanas dienas iesniedz Pasūtītājam no Piegādātāja puses neatsaucamu bankas vai apdrošināšanas sabiedrības izsniegtu **Līguma saistību izpildes garantiju** **10% (desmit procentu)** apmērā no Līgumcenas bez PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma. Līguma saistību izpildes garantiju drīkst iemaksāt arī Pasūtītāja norādītajā bankas norēķinu kontā. Līguma saistību izpildes garantijai jābūt spēkā visā Līguma darbības termiņa laikā. Līguma saistību izpildes garantiju Pasūtītājs var izmantot zaudējumu vai līgumsoda ieturēšanai no Piegādātāja un gadījumos, ja Piegādātājs atsakās izpildīt līgumu. Iemaksāto līguma saistību izpildes garantiju atmaksā 10 dienu laikā pēc saistību izpildes.

**IX. Līguma darbības termiņš un izbeigšanas kārtība**

1. Līgums stājas spēkā **2016.gada 19.decembrī** un darbojas līdz Līguma saistību izpildei.
2. Līgums var tikt grozīts, papildināts, pārtraukts vai tā termiņš pagarināts tikai pēc Pušu savstarpējās vienošanās, kas noformētas rakstveidā.
3. Pasūtītājs ir tiesīgs nekavējoties vienpusēji atkāpties no Līguma izpildes bez jebkādu zaudējumu atlīdzināšanas Piegādātājam, par Līguma izbeigšanu rakstiski paziņojot Piegādātājam, ja:
	1. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
	2. ir uzsākta Piegādātāja maksātnespējas vai bankrota procedūra, vai tā darbība ir pārtraukta vai apturēta;
	3. Piegādātājs kavē Līguma izpildi vairāk par divām nedēļām;
	4. Piegādātājs atkārtoti piegādā Līguma nosacījumiem neatbilstošu preci.
4. Piegādātājs ir tiesīgs atkāpties no Līguma izpildes, samaksājot līgumsodu.

**X. Nepārvarama vara**

1. Puses tiek atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas vai ārkārtēju apstākļu ietekmes rezultātā, kurus attiecīgā no Pusēm vai Puses kopā nevarēja ne paredzēt, ne novērst, ne ietekmēt, un, par kuru rašanos nenes atbildību, tas ir, stihiskas nelaimes, valsts varas, pārvaldes un pašvaldību pieņemtie ārējie normatīvie akti, kas tieši ietekmē Līguma izpildi.
2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.

**XI. Noslēguma jautājumi**

1. Visi strīdi, kas rodas Līguma sakarā, vispirms tiek risināti savstarpējās sarunās. Ja sarunu gaitā vienošanās vai izlīgums nav panākts, strīds tiek izšķirts tiesā Latvijas Republikas normatīvajos aktos noteiktajā kārtībā.
2. Līgums pilnībā apliecina Pušu savstarpējo vienošanos. Nekādi mutiski papildinājumi netiks uzskatīti par Pusēm saistošiem Līguma noteikumiem. Jebkuri grozījumi Līguma noteikumos stājas spēkā tikai tad, kad tie ir noformēti rakstiski un tos ir parakstījusi katra no Pusēm.
3. Pušu reorganizācijas gadījumā visas Līgumā noteiktās tiesības un saistības pāriet Pušu tiesību un saistību pārņēmējiem.
4. Savstarpējās Pušu attiecības, kas netika paredzētas parakstot Līgumu, ir regulējamas saskaņā ar Latvijas Republikā spēkā esošiem normatīviem aktiem.
5. Visi paziņojumi Līguma sakarā izdarāmi uz Līguma rekvizītos norādītajām adresēm, un visos paziņojumos (sarakstē, apmaksas dokumentos u.c. dokumentos) Pusēm jānorāda Līguma numurs.
6. Līgums sastādīts uz 8 lapām, parakstīts divos identiskos eksemplāros, kuriem ir vienāds juridiskais spēks un no kuriem viens glabājas pie pasūtītāja un otrs – pie piegādātāja.

**XII. Pušu atbildīgās personas**

1. Par Līguma organizatorisko izpildi, kvalitātes uzraudzību, atbildīgā persona no Pasūtītāja puses:

|  |  |
| --- | --- |
| Vārds, uzvārds:  | Regīna Osmane |
| Amats | vadītāja |
| Tālrunis: | 29192953 |
| E-pasta adrese: | centrs@apollo.lv; |

44. Par Līguma izpildi atbildīgā un pilnvarotā persona no Piegādātāja puses:

|  |  |
| --- | --- |
| Vārds, uzvārds: | Andris Gauks |
| Amats | Valdes priekšsēdētājs |
| Tālrunis: | 20555522, 22107777 |
| E-pasta adrese: | info@muzpro.eu |

**XIII. Līdzēju rekvizīti**

|  |  |
| --- | --- |
| **Pasūtītājs:** **Daugavpils pilsētas pašvaldības iestāde** **“Latviešu kultūras centrs”**reģ.Nr.90000077556, Rīgas iela 22a, Daugavpils, LV-5401Daugavpils pilsētas pašvaldības iestādes “Latviešu kultūras centrs” vadītāja:  *\_\_\_\_\_\_\_\_\_\_\_\_\_\_\_\_\_\_\_*R.Osmane | **PIEGĀDĀTĀJS:****SIA “MUZ PRO”**Reģ.Nr.41503052039Rīgas iela 66-1A, Daugavpils, LV-5401AS “Swedbank”HABALV22Konts: LV42 HABA 0551 0294 1247 4Valdes priekšsēdētājs:\_\_\_\_\_\_\_\_\_\_\_\_\_\_\_\_\_\_\_\_ A.Gauks |

1.pielikums

**TEHNISKAIS PIEDĀVĀJUMS**

Daugavpilī

|  |  |
| --- | --- |
| **Pasūtītājs:** **Daugavpils pilsētas pašvaldības iestāde** **“Latviešu kultūras centrs” vadītāja:**  *\_\_\_\_\_\_\_\_\_\_\_\_\_\_\_\_\_\_*R.Osmane | **PIEGĀDĀTĀJS:****SIA “MUZ PRO” valdes priekšsēdētājs:**\_\_\_\_\_\_\_\_\_\_\_\_\_\_\_\_\_\_\_\_ A.Gauks |